Նորս

Նորս կամ ՆորագյուղՆախիջևանի ԻՍՍՀ բնակավայրերը (այժմ կոչվում է՝ Նուրսու ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։

Հայտնի է միջնադարյան բերդով, Ս․ Խաչ կամ Գյուտի վանքով, Ս․ Երրորդություն եկեղեցով։ Ս․ Խաչ վանքը (այժմ՝ ավերակ), համաձայն մուտքի բարավորի արձանագրության, 1251-ին կառուցել է տվել Պռոշյանների Լիանոս իշխանը (դրա համար վանքը կոչվել է նաև Լիանոսի վանք)։ Գյուղի հարավ–արևմտյան կողմում պահպանվել է Ս․ Երրորդություն կիսավեր եկեղեցին (հիմնական վերանորոգման է ենթարկվել 1654-ին)։ Այն քառամույթ եռանավ բազիլիկ է, յոթանիստ աբսիդով և արևելյան զույգ ավանդատներով։ Մուտքերը երկուսն են՝ արևմուտքից և հյուսիսից։ Արևմտյան մուտքի առջև դրված է XIII դ․ կեսերի գեղաքանդակ մեծ խաչքար։

 Տես նաև 
 Նորսի Լիանոսի վանք
 Շահբուզի շրջան

 Գրականություն 

 Ալիշան Ղ․, Սիսական, Վնտ․, 1893։

 Ծանոթագրություններ